Официалла Аԥсныҟа иалагалаз амаининг хархәагақәа рахьтә 40% атәыла шьҭахьҟа иалыргахьеит
© AP Photo / Steve HelberПоклонники, используемые для охлаждения биткойн-майнеров, подключаются к майнерам во время строительства биткойн-центра обработки данных в Вирджиния-Бич
© AP Photo / Steve Helber
2021 шықәса хәажәкыра 30 рзы Аминистрцәа реилазаара ақәҵара аднакылеит 2022 шықәса хәажәкыра 30 рҟынӡа акриптовалиута арҳаразы амаининг азин ҟаҵамзарц.
АҞӘА, жьҭаара 16 – Sputnik, Бадраҟ Аҩӡба. Официалла Аԥсныҟа иалагалаз амаининг хархәагақәа 40% атәыла иалыргахьеит ҳәа иҳәеит Аԥсны Аҳазалхратә еилакы ахантәаҩы ихаҭыԥуаҩ Алиас Лабахәуа Аԥсуа телехәаԥшраҿы имҩаԥысуаз апресс-конференциаҿ.
Иахьа уажәраанӡа ареспубликахь официалла 66 857 ак амаинингхархәагақәа аларгалахьеит, официаллагьы иалыргахьеит 27 124 ак.
Аԥсны Аҳазалхратә еилакы ахантәаҩы Оҭар Хьециа иааигеит арбагақәа сынтәа, хәажәкыра 30 раахыс Ԥсоутәи аҳәаала атәыла ишалыргахьоу 63 ак ахархәагақәа.
Иара иазгәеиҭеит ахҭысқәа зегь рганахьала административтә усқәа шхацырку, ахараԥсақәа ахархәара шрыҭоу. Убри аан ашьаус ахацыркра закәанԥҵарала иаарԥшу ахархәагақәа рыхә 250 000 мааҭ еиҳамзар изалшом.
Амаининг аусура аанкыларазы ақәԥара мҩаԥысуеит 2020 шықәса раахыс афымцамч иазышьҭымхуа ахьанҭарахь иахькылнаго азы.
15 Жьҭаара, 15:20